पाएं अपने शहर की ताज़ा ख़बरें और फ्री ई-पेपरडाउनलोड करें
किसानों ने टिकरी बाॅर्डर पर मंगलवार की सभा में साफ कर दिया कि किसी भी किसान को कोई कोरोना नहीं है। इस कारण सरकार किसानों को डराने का प्रयास नहीं करे। वहीं गर्मी के चलते आज किसानों की संख्या पिछले दिनों की अपेक्षा कम रही। इस मौके पर सत्यदेव माझी बलिया बिहार ने बिहार से साइकल यात्रा करते हुए टिकरी बॉर्डर पर पहुंचकर किसानो को समर्थन दिया।
इसी तरह से जोगिंद्र सिंह नैन भाकियू नरवाना जींद ने टिकरी बॉर्डर पर पहुंचकर किसानों को समर्थन दिया ओर अपने संबोधन में कहा कि संयुक्त किसान मोर्चा की काल पर हरियाणा खरा उतरा है। दिल्ली के चारों बॉर्डरों पर बैठे किसानों को कोई कोरोना की बीमारी नही है हमने भाजपा और जेजेपी के किसी भी एमएलए एमपी को हरियाणा में घुसने नहीं दिया और पंजाब ने भी भाजपा के एमएलए को किसी भी कार्यक्रम में नहीं घुसने दिया।
सरकार ने किसानों को गन्ने का भाव ठीक नहीं दिया है। बाॅर्डर पर बैठे किसानों का राशन समाप्त होने जा रहा है ज्यादा से ज्यादा संख्या में किसानो को अपने ट्रैक्टरों में किसानो का झंडा लगाकर बॉर्डरों पर छह माह का ओर राशन लेकर पहुंचने की अपील की है। यह आंदोलन और लम्बा चलेगा हमें सरकार से कोई उम्मीद नहीं रखनी है हमने आंदोलन को ओर तेज करना है हम जीतकर अपने घर जायेगे।
विकास सीसर के पिता की मौत पर दो मिनट का मौन रखा
इस मौके पर जोगिंद्र नैन ने संबोधन में कहा कि हमारे किसान साथी विकास सीसर भारतीय किसान संघर्ष समिति हिसार के पिता की मौत हो गई है। संयुक्त किसान मोर्चा विकास सीसर के साथ है। टिकरी बॉर्डर स्टेज पर विकास सीसर के पिता की मौत पर दो मिनट का मौन धारण किया और श्रद्धाजंलि दी गई। इस मौके पर सुरेंद्र चौधरी सीकर राजस्थान ने टिकरी बॉर्डर पर पहुंचकर किसानो को समर्थन दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn